La meg kysse din sommerfugl

La meg kysse din sommerfugl (orig.: I Love You, Alice B. Toklas) er en filmkomedie fra 1968 med Peter Sellers i hovedrollen, regissert av Hy Averback og med tittelmelodien laget av Harpers Bizarre. Filmen foregår i motkulturelle kretser på 1960-tallet.

Handling 
Harold Fine skal gifte seg med kjæresten Joyce, men begynner å få kalde føtter. Han støter på sin bror, som lever som hippie på Venice Beach og faller der for en attraktiv flower power-jente (spilt av Leigh Taylor-Young) som har en hang til å bake hasjkaker (derav tittelen på filmen). Harold ender opp med å løpe fra sitt bryllup for å leve med hippiepiken og forsøker å finne seg selv ved hjelp av en guru. Etterhvert går det opp for ham at det kanskje ikke var det rette allikevel.

Om filmens originaltittel 
Filmens originaltittel på engelsk refererer til kokeboken skrevet av Alice B. Toklas (forfatterinne og Gertrude Steins kjæreste) der hun blant annet gir en oppskrift på «hash brownies».

Skuespillere 
 Peter Sellers som Harold Fine
 Jo Van Fleet som Mrs. Fine
 Leigh Taylor-Young som Nancy.
 Joyce Van Patten som Joyce.
 David Arkin som Herbie Fine.
 Herb Edelman som Murray.
 Salem Ludwig som Mr. Fine.
 Louis Gottlieb som Guru.
 Grady Sutton som begravelsesagent.
 Janet Clark som Mrs. Foley
 Jorge Moreno som Mr. Rodriguez
 Ed Peck som en mann i butikken.

Eksterne lenker 
 
 Klipp fra filmen på youtube.com

Filmkomedier fra USA
Filmer fra 1968
Engelskspråklige filmer